Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 1. Az Alkotmánybíróság hatáskörét jelen ügyben az Alkotmánybíróságról szóló 1989. évi XXXII. törvény 1. § h) pontjának
Paragraph Index: 815

2. Ezt követõen az Alkotmánybíróság az aláírásgyûjtõ íven szereplõ kérdést vizsgálta a tekintetben, hogy – a kifogást tevõ indítványa alapján – a népszavazásra feltenni kívánt kérdés megfelel-e az Nsztv. 10. § c) pontjában meghatározott követelményeknek. Az Nsztv. rendelkezése értelmében az OVB-hez hitelesítés céljából benyújtott aláírásgyûjtõ íven konkrét kérdést kell megfogalmazni. A konkrét kérdésnek olyannak kell lennie, hogy arra a választópolgárok egy esetleges népszavazás alkalmával egyértelmûen „igennel” vagy „nemmel” tudjanak válaszolni, mivel az Nsztv. 13. § (2) bekezdése alapján a konkrét kérdést a kezdeményezésben megfogalmazott formában, változtatás nélkül kell népszavazásra bocsátani. Az Alkotmánybíróság megállapította, hogy a jelen esetben hitelesítés céljából az OVB-hez benyújtott aláírásgyûjtõ íven szereplõ mondat nem kérdés, hanem kijelentõ mondat, így nem felel meg a törvényben foglalt követelményeknek, ezért arról az Nszt. 10. § c) pontja alapján népszavazást nem lehet tartani. Kijelentõ mondatra – amely az indítványozó szándékát tartalmazza – nem lehet válaszolni. Ennek különös nyomatékot biztosít az Nsztv.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes